
HOTĂRÂRE

cu privire la Contestația dlui Vasile Moroșanu 
În urma examinării Contestației dlui Vasile Moroșanu în legătură cu desfășurarea selecției naționale Junior Eurovision Song Contest-2013, având numărul de intrare 1/61 din 22.10.2013,

în conformitate cu prevederile art.56 alin.(6), art.58 lit.c) și g), art.60 alin.(3) lit.a)-c) din Codul audiovizualului al Republicii Moldova,

şi în baza p.9, p.42 lit.d), k) şi m) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.1/3 din 09.02.2007, p.3 lit. d) din Statutul Instituţiei Publice Naţionale a Audiovizualului Compania „Teleradio-Moldova”, aprobat prin Hotărârea Consiliului de Observatori nr.87 din 30.08.2013,

Consiliul de Observatori

HOTĂRĂŞTE:

1.  Președintele  IPNA Compania „Teleradio-Moldova” va constitui, în termen de trei zile lucrătoare, o comisie  pentru examinarea respectării Regulamentului de desfășurare a selecției naționale Moldova Junior Eurovision Song Contest – 2013.

2. Consiliul de Observatori îl  deleagă  în respectiva comisie  pe membrul CO, Petru Grozavu.

3.  Președintele  companiei va prezenta, în conformitate cu legislația din domeniul accesului la informație, actele juridice în baza cărora IPNA Compania „Teleradio-Moldova” participă la concursul Eurovizion Junior-2013, or. Kiev.

4. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 6 membri ai Consiliului de Observatori (V.Bogatu, L.Călugăru, P.Grozavu, A.Peru-Balan, R.Lozinschi-Hadei, V.Țapeș); „contra” – 2 voturi (D.Deleu, E.Rîbca).
Preşedintele
Consiliului de Observatori                                                Aurelia Peru-Balan
Secretarul şedinţei
Consiliului de Observatori                                                  Larisa Călugăru    
Instituţia Publică Naţională a Audiovizualului


Compania „TELERADIO–MOLDOVA”

